Numărul inginerilor silvici care se ocupă de verificări va creşte, iar salariile lor vor fi similare cu cele ale inspectorilor ANAF.

Exportul de lemn rămâne însă în vigoare. Proiectul de lege iniţiat de Guvern nu a fost încă adoptat de Parlament, aşa că autorităţile aşteaptă ca parlamentarii să revină din vacanţă, în septembrie, pentru a adopta măsura.

Graţiela Gavrilescu, ministrul Mediului: „Îmi doresc foarte mult ca şi acest proiect de lege să treacă, să poată să fie stopat pe o perioadă limitată exportul de masă lemnoasă pentru că trebuie să lucrăm unitar şi să luăm mult mai multe măsuri astfel încât să stopăm tăierile ilegale din România. 8,8 milioane de metri cubi care se taie ilegal anual înseamnă o cantitate extrem de mare şi o amprentă bugetară foarte mare. Aproximativ 260 de milioane de euro”.